Xavi se apucă de treabă: primii doi jucători care vin la FC Barcelona în vară
Barcelona se pregătește deja pentru sezonul următor, după ce a pierdut titlul și a fost eliminată din UEFA Champions League încă din sferturi.
Catalanii au reușit să-l convingă pe antrenorul Xavi Hernandez să continue la echipă și din sezonul următor, și este de așteptat ca șefii clubului să pregătească o campanie de achiziții spectaculoasă pentru un sezon mult mai reușit.
Înainte de primele transferuri, doi jucători vor reveni la Barcelona după ce împrumuturile lor vor expira. Primul este Eric Garcia (23 de ani), fundașul central trimis la Girona, revelația acestui sezon din La Liga.
Primii doi jucători care se întorc la Barcelona în vară: Sergino Dest și Eric Garcia
Pe lângă Garcia, fost jucător la Manchester City, la Barcelona ar urma să revină și Sergino Dest (23 de ani), fundașul dreapta trimis sub formă de împrumut la PSV Eindhoven, echipa care a dominat campionatul din Eredivisie în acest sezon.
Olandezii aveau o clauză specială pentru un transfer definitiv al fundașului, dar nu o vor activa, astfel că acesta se va întoarce sub comanda lui Xavi, scrie ESPN.
Rămâne de văzut dacă cei doi jucători vor intra în planurile lui Xavi pentru noul sezon. Există și posibilitatea ca Barcelona să le caute alte echipe care să-i transfere definitiv.
Sergino Dest, crescut de rivala Ajax
La FC Barcelona, fundașul dreapta a bifat 71 de apariții, a înscris trei goluri și a pasat decisiv în patru situații. Dest este produsul lui Ajax, unde, la echipa mare, a participat în 38 de meciuri, a marcat două goluri și a foerit patru assisturi.
22 de milioane de euro este cota de piață lui Sergino Dest, potrivit site-urilor de specialitate.
Urmăriți SPORT.RO și pe Google News